মখলিছ মিয়া ॥ ট্রাকে পেট্রোল বোমা নিক্ষেপ এর পর এবার বানিয়াচং ফায়ার সার্ভিস স্টেশনে পেট্রোল বোমা নিক্ষেপ করেছে দুর্বৃত্তরা। ঘটনাটি ঘটেছে গতকাল রাতে বানিয়াচং সদরের গ্যানিংগঞ্জ বাজার সংলগ্ন নব নির্মিত ফায়ার সার্ভিস স্টেশনে। অল্পের জন্য রক্ষা হলো সরকারের কোটি টাকার সম্পত্তি। বানিয়াচং ফায়ার সার্ভিস সূত্রে জানা যায়, রাতে ফায়ার সার্ভিস এর বাবুর্চি ফয়জুর রহমান স্টেশনের ভিতরে রান্না করছিলেন। হঠাৎ বিকট একটি শব্দ শুনতে পেয়ে সামনে এগিয়ে দেখেন আগুনের ঝলসানি দেখা যাচ্ছে। সাথে সাথে ফায়ার সার্ভিস এর অন্যান্য লোকজন এগিয়ে এল। পেট্রোল বোমাটি ফায়ার সার্ভিস এর রান্না ঘরের দেয়ালে আটকে যাওয়ায় বড় ধরনের ক্ষয়-ক্ষতি থেকে রক্ষা পাওয়া গেছে। ঘটনাস্থল থেকে প্রায় ২০গজ দূরে রাখা ছিল ফায়ার সার্ভিস এর গাড়ী। যার মূল্য প্রায় ...